《自讼》
宋代·王安石

孔子见南子，子路为不怡。
欲从公山氏，勃郁见色辞。
道如天之苍，万物不能缁。
弟子尚不信，况余乏才资。
明知古人仁，语默各有时。
苟出不自慎，果为听者疑。
白圭尚有磨，驷马犹能追。
一言成不智，虽悔欲何为。
彼狂上古杳默无人声，日月不忒山川平。
人与鸟兽相随行，祖孙一死十百生。
万物不给乃相兵，伏羲画法作後程。
渔虫猎兽宽群争，势不得已当经营。
非以示世为聪明，方分类别物有名。
夸贤尚功列耻荣，蛊伪日巧雕元精。
至言一出众辄惊，上智闭匿不敢成。
因时就俗救刖黥，惜哉彼狂以文鸣。
强取色乐要聋盲，震荡沈浊终无清。
诙诡徒乱圣人氓，岂若泯默死蚕耕。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”